Festival Kuldne Mask toob Tallinna vene teatrilegendi Oleg Tabakovi - Teater - Vaba aeg - Tallinn
«Aga see, et piirikaubandus sellises mahus on tekkinud, näitab, et kuskil on mindud üle piiri.» Toomas Tõniste, rahandusminister
Festival Kuldne Mask toob Tallinna vene teatrilegendi Oleg Tabakovi
Kristel Kossar vanemtoimetaja
10. oktoober 2013, 11:14
Oleg Tabakov ise: Nikolai Gogoli «Surnud hingede» ainetel valminud «Rännakus» mängib ta ihnuskoi Pljukinit.
Esmaspäeval Tallinnas algav teatrifestival Kuldne Mask tutvustab viimaste hooaegade parimaid vene lavastusi, mis on olnud kas Venemaa riikliku teatripreemia «Kuldne Mask» nominentideks või laureaatideks. Festivali raames toimuvad seminarid, meistriklassid ning loengud. Kõikidel etendustel on eestikeelne sünkroontõlge.
Festivali avaetendus on Eesti publikule juba varasemalt tuttava Oleg Tabakovi teatri etendus «Aasta, kui ma ei sündinud», mille lavastajaks on Konstantin Bogomolov ning peaosa mängib teatrilegend Oleg Tabakov . Isa kõrval astub lavale ka ta poeg Pavel Tabakov. Tükk jõuab Rahvusooper Estonia lavale 14. ja 15. oktoobril.
16. ja 15. oktoobril kantakse NO99-s ette ka vähetuntud Sankt-Peterburgi A. Brjantsevi nimelise Noorsooteatri lavastus «Delhi tants», mille lavastas Dmitri Volkostrelov. Just tänu Kuldse Maski žürii eripreemia võitjale Volkostrelovile tegi see teater läbimurde ja jõudis Venemaa parimate teatrite sekka.
Festivali programmi kuulub samuti Tšingiz Aitmatovi sõnadeta etendus «Ema põld» (Puškini nimeline teater, Moskva). Maksim Zemljanski lavastatud tükk jõuab teatri NO99 lavale 18. ja 19. oktoobril.
21. ja 22. oktoobril esitleb Jaroslavi F. Volkovi nimeline draamateater Jevgeni Martšelli näidendit «Nimetu», mis võitis Venemaa tähtsama teatripreemia Kuldne Mask kategoorias parim suurlavastus. Kuldse Maski peaauhinna parima meesnäitleja kategoorias saavutas rolli eest selles lavastuses Jaroslavi teatri näitleja Vitali Kištšenko.
Festivali lõpetab 23. ja 24. oktoobril etenduv Lev Dodini tõlgendus Friedrich von Schilleri näidendist «Salakavalus ja armastus» (Väike Draamateater – Euroopa Teater, Sankt-Peterburg). Nimetatud tükil on suur šanss saada järgmise aasta Kuldse Maski festivalil pärjatuks. Lavastuse peaosades mängivad noored Venemaal juba tuntust kogenud näitlejad Jelizaveta Bojarskaja, Ksenia Rappoport ja Daniil Kozlovski.
Kuldne Mask on Venemaa Teatriliidu poolt 1994. aastal asutatud rahvuslik teatripreemia, millega pärjatakse teatrikunsti kõigi žanride lavastusi: ooperit, balletti, operetti ning muusikali ja nukuteatrit. Alates 2005. aastast toimub teatrifestival Kuldne Mask regulaarselt ka Eestis kahepoolse riikidevahelise koostöökokkuleppe raames Eesti Kultuuriministeeriumi ja Vene Föderatsiooni toetusel. Lisaks on festivalile abiks Tallinna linnavalitus, Kultuurikapital ning Integratsiooni ja Migratsiooni Sihtasutus «Meie inimesed».
Video ja galerii: Pärnus jõudis meri rannaparki, linnalehmad jäid veevangi Täiendatud kell 17.15! Veetase on üle 130 sentimeetrit üle keskmise, kuid meri on hakanud taganema Loe artiklit Vaata videot Vaata galeriid
Trump lubas kaaluda Venezuelas korra loomiseks kõiki vahendeid Loe artiklit
Opositsioon uuest riigieelarvest: reserv jääb kogumata, mängitakse jõuluvana Galerii 3 Loe artiklit Vaata galeriid
Ülekäigurajal lapse sääreluud murdnud jalgrattur pedaalis peatumata edasi Loe artiklit
Yana Toom: Keskerakonnast lahkunud võivad Narva koosoleku nurjata Loe artiklit